
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 32ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 425/2011

ΘΕΜΑ: Εξέταση αιτήσεως του κ. Ρήγα Διονυσίου με την οποία ζητείται η έγκριση τοποθέτησης πινακίδας απαγόρευσης μηχανοκίνητων οχημάτων επί της οδού Πάροδος Χαριλάου Τρικούπη 17, στον Πύργο  
    
Στον Πύργο και στο Δημοτικό Κατάστημα σήμερα την 18η του μηνός Οκτωβρίου, του έτους 2011, ημέρα Τρίτη και ώρα 19:30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 48134/14-10-2011 έγγραφης πρόσκλησης του Προέδρου του, κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Τζουανόπουλος Δημήτριος – Γραμματέας, 3. Καράμπελας Αντώνιος, 4. Παναγόπουλος Ιωάννης, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Αριστειδόπουλος Χαράλαμπος, 8. Βαρελάς Ιωάννης, 9. Θεοδωρέλος – Χαρίτος Γεώργιος, 10. Δημουλιάς Λεωνίδας, 11. Κωνσταντόπουλος Σπυρίδων, 12. Φραγκαντώνης Παναγιώτης, 13. Μπίρμπας Κων/νος, 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Δημόπουλος Φώτιος, 19. Ανδριόλας Γεώργιος, 20. Σεϊντής Βασίλειος, 21. Κουρμπανάς Γεώργιος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου», 28. Σκαρτσιάρης Παναγιώτης.
ΑΠΟΝΤΕΣ: 

1. Κοτσιλίμπας Γεώργιος, 2. Τζίνη Διονυσία, 3. Ανδρικόπουλος Ανδρέας, 4. Λιατσής Γαβριήλ – Επικεφαλής της Μείζονος Μειοψηφίας, 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης για το συγκεκριμένο θέμα προσκλήθηκε στη συνεδρίαση με την  υπ’ αριθμ. 48134/14-10-2011 έγγραφη πρόσκληση του Προέδρου, ο Πρόεδρος της Δ.Κ. Πύργου κος Δαρζέντας Σπυρίδων ο οποίος δεν προσήλθε. Τον Πρόεδρο της Δ.Κ. αναπλήρωσε νομίμως (άρθρο 81 παρ.3 του Ν. 3852/10) ο Αντιπρόεδρος κ. Γεώργιος Λαμπρόπουλος.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρο έθεσε υπόψη του Δημοτικού Συμβουλίου το 4ο (1)΄ θέμα της ημερήσιας διάταξης με τίτλο: «Εξέταση αιτήσεως του κ. Ρήγα Διονυσίου με την οποία ζητείται η έγκριση τοποθέτησης πινακίδας απαγόρευσης μηχανοκίνητων οχημάτων επί της οδού Πάροδος Χαριλάου Τρικούπη 17, στον Πύργο» και ανέφερε:

    Η Επιτροπή Ποιότητας Ζωής με την υπ’ αριθμ. 106/2011 απόφασή της λαμβάνοντας υπόψη της:

Α. Την υπ’ αριθμ. 30812/1-7-2011 αίτηση του κ. Ρήγα Διονυσίου με την οποία ζητείται η απαγόρευση των μηχανοκίνητων οχημάτων με την τοποθέτηση πινακίδας επί της παρόδου Χαριλάου Τρικούπη 17.  
Β. Το υπ’ αριθμ. 2501/10/1106-η/2011 έγγραφο του Τμήματος Τροχαίας στο οποίο αναφέρει ότι: «Η υπηρεσία μας δεν συνηγορεί για την απαγόρευση της εισόδου σε όλα τα οχήματα (με ρυθμιστική πινακίδα Ρ-7) επί τμήματος της ενταύθα οδού παρόδου Τρικούπη 17, ως αιτείται ο κ. Ρήγας Διονύσιος, διότι δεν υφίστανται κάποιοι ειδικοί λόγοι που να επιβάλλουν τέτοια ρύθμιση και να εξυπηρετούν το δημόσιο συμφέρον».
Γ. Την υπ’ αριθμ. 117/2011 απόφαση της Δημοτικής Κοινότητας Πύργου που συναινεί με τα όσα αναφέρονται στο έγγραφο του Τμήματος Τροχαίας. 
    Ε ι σ η γ ε ί τ α ι   στο Δημοτικό Συμβούλιο να απορριφθεί η αίτηση του κ. Ρήγα Διονυσίου.
    Κατόπιν των ανωτέρω ο Πρόεδρος κάλεσε το σώμα να αποφασίσει επί του ανωτέρω θέματος.
Το Δημοτικό Συμβούλιο Πύργου
    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄» Ποιότητας Ζωής και Εύρυθμης λειτουργίας πόλεων και οικισμών», όπως συμπληρώθηκε με το άρθρο 94 του Ν.3852/2010

· Το υπ’ αριθμ. 2501/10/1106-η/2011 έγγραφο του Τμήματος Τροχαίας

· Την υπ’ αριθμ. 117/2011 απόφαση της Δ. Κ. Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ. 839Δ/7-9-2011 έγγραφο, στην Επιτροπή Ποιότητας Ζωής)

· Την υπ’ αριθμ. 106/2011 απόφαση της Ε.Π.Ζ., μετά από διαλογική συζήτηση

Α π ο φ α σ ί ζ ε ι 

    Ομόφωνα, απορρίπτει την αίτηση του κ. Ρήγα Διονυσίου για απαγόρευση της εισόδου σε όλα τα οχήματα (με ρυθμιστική πινακίδα Ρ-7) επί τμήματος της ενταύθα οδού παρόδου Χαριλάου Τρικούπη 17.   

Η παρούσα απόφαση έλαβε αύξοντα αριθμό 425/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ
Ε. ΚΑΝΝΗΣ

   
 



 Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 1 – 11 - 2011

